open-index/open-wikipedia-markdown huggingface dataset:
వై.యస్.జలపాతం (జమైకా)

జమైకా ద్వీప దేశంలోని వై.యస్.నది ప్రఖ్యాతి గాంచిన వై.యస్.జలపాతాన్ని కలిగి ఉంది.
## జలపాతం
* జమైకా ద్వీప దేశంలో అందమైన వై.యస్.జలపాతం 1990న ప్రారంభించబడింది.
* ప్రకృతిలో సహజసిద్ధంగా ఉద్భవించిన ఈ జలపాతం మనసును ఆకర్షించే విధంగా అందంగా ఉంటుంది.
* ప్రకృతి సమర్పించిన ఈ జలపాతాన్ని అవకాశం దొరికినప్పుడు కచ్చితంగా సందర్శించి అనుభూతి పొంద దగినది.
* ఈ జలపాతం ఉన్న ప్రదేశంలో అందమైన పువ్వులు పూచే సహజసిద్ధంగా పెరిగిన అనేక రకాల చెట్లు ఉన్నాయి.
* ఈ ప్రాంతంలో అనేక జంతువులు సంచరిస్తుంటాయి.
* ఇక్కడ అనేక రకాల నాటు మందులకు ఉపయోగించే ఔషధ మొక్కలు లభిస్తాయి.
* ఏడు జలపాతాలున్న ఈ ప్రాంతంలో కొన్ని సహజంగా ఏర్పడిన కొలనులున్నాయి.
* రాళ్ళు ఎక్కువగా ఉన్న కొన్ని చోట్ల ఈత నిషేధించారు.
* సోమవారం, ప్రభుత్వ శెలవు దినాలలో ప్రవేశం లేదు.

## మూలాలు

*GEOnet Names Server 
*OMC Map
*CIA Map
*Ford, Jos C. and Finlay, A.A.C. (1908).*The Handbook of Jamaica.* Jamaica Government Printing Office
## యితర లింకులు

*Y.S. Falls

వర్గం:జలపాతాలు
సమగ్ర దృశ్యం

**సమగ్ర దృశ్యం**ను ఇంగ్లీషులో **పనోరమ** (panorama) అంటారు.

పనోరమ అనే పదం గ్రీకు పదం. దీని అర్ధం మొత్తం దృష్టి (కనుచూపు).

పనోరమ అనగా భౌతిక, అంతరిక్ష ఏదైనా చిత్రాన్ని ఏ కోణంలోనైనా విశాలంగా చిత్రించగలగడం.

వర్ణ చిత్రమైన, రేఖా చిత్రమైనా, చాయాచిత్రమైనా మనకు కావలసినంత పరిమాణంలో మనం చిత్రించాలనుకున్నంత ప్రదేశాన్ని ఒకే చిత్రంలో బంధించగలిగే ఈ విధానాన్ని పనోరమ లేక సమగ్ర దృశ్యం అంటారు.

ఈ పనోరమ విధానంలో ఎత్తు, వెడల్పులను ఎన్ని డిగ్రీల కోణంలో నైన బంధించగలిగే ఈ విధానంతో మనిషి చుట్టూ తిరుగుతూ, తలని పైకి కిందకి తిప్పుతూ ఎన్నో సార్లు చూసే ఈ దృశ్యాన్ని ఈ పనోరమ చిత్రంలో ఒకేసారి బంధించవచ్చు.

కొత్తగా వచ్చిన పనోరమ ఆప్షన్ ఉన్న కెమెరాలతో మనిషి లేదా యంత్ర సహాయంతో మనకు కావలసిన కోణంలో పలు చిత్రాలను కెమెరా సూచించిన విధానంలో బంధించడం ద్వారా ఆ కెమెరా ఆ చిత్రాలన్నింటిని ఒక వరసలో పేర్చి మనకు అవసరమైన ఒక సమగ్ర చిత్రాన్ని అందిస్తుంది.

## గ్యాలరీ

## మూలాలు

వర్గం:ఫోటోగ్రఫీ
వర్గం:సమగ్ర దృశ్యం
పాలపర్తి వెంకటేశ్వర్లు

**పాలపర్తి వెంకటేశ్వర్లు** ఈపూరుపాలెం లో పేద వ్యవసాయ కుటుంబంలో లక్ష్మీకాంతమ్మ, పోలయ్యలకు పెద్ద కుమారుడిగా జన్మించాడు. స్టూవర్టుపురం పాఠశాలలో పదవతరగతి వరకు, ఇంటర్‌ నుంచి డిగ్రీ వరకు చీరాల వి.ఆర్‌.ఎస్‌. వై.ఆర్‌.ఎన్‌. కళాశాలలో చదివాడు. గ్రూప్‌-1 అధికారి నుంచి ఐఏఎస్‌ హోదా లభించి ఆదిలాబాద్‌ కలెక్టర్‌ అయ్యాడు. ఏప్రిల్ 6, 2010న కలెక్టరుగా ఆదిలాబాదు జిల్లాకు వచ్చి అందరి ఆదరాభిమానాలు పొందినాడు. కలెక్టరుగా సంవత్సరం పూర్తిచేసుకున్న సందర్భంగా కాసిపేట మండల గిరిజనులు ఇతన్ని వెలుగు చూపిన దేవుడిగా కొనియాడారు. నెల్లూరు జడ్పీ సీఈవోగా ,డీఆర్‌వోగా, తెలుగుగంగ ప్రత్యేక కలెక్టర్‌గా, రైతుబజార్ల ముఖ్య కార్యనిర్వహణాధికారి (సీఈవో) గా పనిచేశాడు. రెండో తమ్ముడు ఈపూరుపాలెం సర్పంచి. వెంకటేశ్వర్లు వెదుళ్ళపల్లి కి చెందిన అంజలిని వివాహం చేసుకున్నాడు.ఇతనికి ఇద్దరు మగపిల్లలు, ఒక అమ్మాయి.

## విశేషాలు
పాలపర్తి వెంకటేశ్వర్లు 2010 ఏప్రిల్‌ 5న అదిలాబాద్ జిల్లా కలెక్టర్‌గా బాధ్యతలు చేపట్టాడు. విధి నిర్వహణలో అందరితో కలుపుగోలుగా ఉంటూ జిల్లా అభివృద్ధికి కృషి చేశాడు. లక్షెటిపేట మండలం దొనబండ వద్ద జరిగిన రోడ్డు ప్రమాదంలో 36 మంది మృతులకు దగ్గరుండి దహన సంస్కారాలు నిర్వహించారు. మృతుల కుటుంబాలకు ఆర్థిక సాయం అందజేశాడు. ఎండాకాలంలో తిర్యాణి మండలం కుర్రెఘడ్‌లో గిరిజన గూడెంలో కలుషిత నీరు తాగి ఆరుగురు గిరిజనులు మృతి చెందితే వైద్య బృందంతో గ్రామాన్ని సందర్శించాడు. అక్కడ మంచినీటి సమస్య పరిష్కారానికి చర్యలు చేపట్టాడు. ప్రాణహిత పుష్కరాలు విజయవంతంగా నిర్వహించాడు. జిల్లాలో మూడు చోట్ల పుష్కరాలు నిర్వహించడానికి ప్రభుత్వం అనుమతి ఇచ్చినప్పటికీ నిధులు మాత్రం మంజూరు చేయలేదు. దీంతో కలెక్టర్‌ వెంకటేశ్వర్లు అన్ని శాఖల నుండి నిధులు సేకరించి మూడు చోట్ల పుష్కరాలు విజయవంతంగా నిర్వహించాడు. వర్షాకాలంలో ప్రాణహిత పరిసర గ్రామాలను వరద నీరు ముంచెత్తింది. ఆ సమయంలో బెజ్జూర్‌, సిర్పూర్ ‌(టి) మండలాల్లో పర్యటించానని, ఇది తనకు మరిచిపోలేని సంఘటన అని అతను పలుమార్లు గుర్తు చేస్తుండేవాడు. జిల్లాలో గ్రామీణ ప్రాంత ప్రజలు వారి సమస్యలను నేరుగా కలెక్టర్‌కే తెలియజేసేందుకు 'మీ కోసం కలెక్టర్‌' కార్యక్రమాన్ని ప్రారంభించాడు. దళిత, గిరిజనుల సమస్యలు పరిష్కరించేందుకు కృషి చేశారు.

## మరణం
పాలపర్తి వెంకటేశ్వర్లు ఆప్కో ఎమ్.డి.గా పనిచేస్తూ 2012, జూన్ 9 న మెదడు వ్యాదితో చనిపోయాడు.

## మూలాలు

## వెలుపలి లంకెలు
వర్గం:2012 మరణాలు
వర్గం:ఐ.ఏ.ఎస్.ఆఫీసర్లు
వర్గం:ప్రకాశం జిల్లాకు చెందిన ప్రభుత్వ ఉద్యోగులు
బుర్లవారిపాలెం

**బుర్లవారిపాలెం**, బాపట్ల జిల్లా, చీరాల మండలానికి చెందిన రెవెన్యూయేతర  గ్రామం.

## సమీప గ్రామాలు
ఎన్.టి.ఆర్. నగర్ 2 కి.మీ, ఈపురుపాలెం 2 కి.మీ, వివేకానందనగర్ 2 కి.మీ, కీర్తివారిపాలెం 2 కి.మీ.
## మూలాలు

## వెలుపలి లంకెలు
*గ్రామం గణాంకాల వివరణకు ఇక్కడ చూడండి.http://www.onefivenine.com/india/villages/Prakasam/Chirala/Burlavaripalem
అప్పు

thumb|డెబిట్ కార్డు
రుణం అనేది భవిష్యత్ తేదీలో తిరిగి చెల్లించే ఒప్పందంతో మరొక పక్షం నుండి డబ్బు, వస్తువులు లేదా సేవలను అప్పుగా తీసుకున్నప్పుడు తలెత్తే ఆర్థిక బాధ్యత లేదా బాధ్యత. సారాంశంలో, ఇది ఒక వ్యక్తి, సంస్థ లేదా ప్రభుత్వం మరొకరికి చెల్లించాల్సిన డబ్బు లేదా విలువను సూచిస్తుంది. రుణం వివిధ రూపాలను తీసుకోవచ్చు, వాటితో సహా:

**క్రెడిట్ కార్డ్ రుణం**: ఇది వ్యక్తులు క్రెడిట్ కార్డ్‌లపై కొనుగోళ్లు చేసినప్పుడు, రుణం తీసుకున్న మొత్తాన్ని వడ్డీతో సహా తిరిగి చెల్లించాల్సి ఉంటుంది.

**[[రుణాలు]]**: వ్యక్తిగత రుణాలు, కారు రుణాలు, తనఖాలు వంటి అనేక రూపాల్లో రుణాలు వస్తాయి. రుణగ్రహీతలు నిర్దిష్ట మొత్తంలో డబ్బును స్వీకరిస్తారు, వడ్డీతో నిర్ణీత వ్యవధిలో తిరిగి చెల్లించడానికి అంగీకరిస్తారు.

**[[ప్రభుత్వ ఋణం|ప్రభుత్వ రుణం]]**: ప్రభుత్వ ప్రాజెక్టులు, సేవలు లేదా బడ్జెట్ లోటును పూడ్చేందుకు బాండ్లు లేదా ఇతర రుణ పత్రాలను జారీ చేయడం ద్వారా ప్రభుత్వాలు తరచుగా డబ్బు తీసుకుంటాయి.

కార్పొరేట్ రుణం: కంపెనీలు తమ కార్యకలాపాలకు ఆర్థిక సహాయం చేయడానికి, విస్తరించడానికి లేదా ప్రాజెక్ట్‌లలో పెట్టుబడి పెట్టడానికి బాండ్లను జారీ చేయవచ్చు లేదా రుణాలు తీసుకోవచ్చు.

## సామెతలు
* అప్పు అప్పుడే విరోధం
* అప్పుచేసి పప్పుకూడు
* అప్పులవాడిని నమ్ముకొని అంగడికి, మిండమగడిని నమ్ముకొని జాతరకు పోకూడదు

## ఇవి కూడా చూడండి
ఋణానందలహరి

## బయటి లింకులు

వర్గం:అర్థ శాస్త్రము
అర్హత

**అర్హత**ను యోగ్యత అని కూడా అంటారు. ఒక పనిని సాధించ గల శక్తి అతనికి ఉంటే అతను ఆ పనికి అర్హుడు అని అంటారు. ఆ అర్హుడికి గల నేర్పును అర్హత అంటారు.

చదువుతున్న తరగతి నుండి ముందు తరగతికి వెళ్ళాలంటే అతను చదువుతున్న తరగతి సంబంధించిన పరీక్షలలో అతను ఉత్తీర్ణుడవాలి. అప్పుడు అతను పై తరగతికి అర్హత సాధిస్తాడు. 

అదే విధంగా పోటీలలో ఇదే పద్ధతిని అనుసరించి చిన్న పోటీలల్లో గెలుపొందిన వారికి పై పోటీలల్లో పాల్గొనే అర్హత లభిస్తుంది.

ఎన్నికలలో నిలబడి గెలిచిన వారు నిలబడిన పదవి అర్హత సాధిస్తారు.

అర్హతను ఇంగ్లీషులో Eligible అంటారు.

అర్హత అనే పదాన్ని చాలా రకాలుగా వాడుతుంటారు. అవేంటో ఇప్పుడు కొన్ని చూద్దాం.

1) మనం ప్రభుత్వం రంగంలో ఏవైనా పరీక్షలకు సన్నతమైనప్పుడు వాటికి సంబంధించిన అర్హత అనేది మనకు ఉండాలి.

2) కొత్తగా ఒక బిజినెస్ మొదలు పెట్టాలంటే వాటికి సంబంధించిన టెక్నాలజీ అనే అర్హత మనతో ఉన్నప్పుడు సాధ్యమవుతుంది.

3) ప్రతి ఒక్కరికి ఏదో ఒక నైపుణ్యం ఉన్నప్పుడే మనకు అర్హత అనేది లభిస్తుంది.

ఈ విధంగా మొదలైనవన్నీ చెప్పుకోవచ్చు.

వర్గం:పదజాలం
నూనె గింజలను పరీక్షించు పద్ధతులు

thumb|right|350px|ఒక నూనె పరిశ్రమ లోని ప్రయోగ శాల
అధిక భాగం వంట నూనె లను నూనెగింజల నుండి తీయుదురు. పామాయిల్, అలివ్ ఆయిల్ వంటి నూనెలను పళ్ళగుజ్జునుండి తీయుదురు. నూనెగింజల నుండి నూనెను తీయు పరిశ్రమలవారు మొదట నూనెగింజలను సేకరించునప్పుడు తమ పరిశ్రమలో ఉన్న క్వాలిటి కంట్రోల్ లాబొరేటరిలో సేకరించు విత్తనాల నమూనాలను (sample) పరీక్షించిన పిదప మాత్రమే కొనుగోలు చేస్తారు. అలాగే రిఫైండ్‍ ఆయిల్ ఉత్పత్తిచేయు పరిశ్రమవారు కూడా తాము రిఫైండ్ చేయుటకై సేకరించు ముడి వంటనూనెను (crude edible oil) తమ ప్రయోగశాల (quality control laboratory) లో తగు పరీక్షలు చేసి కావలసిన ప్రమాణాలు కలిగి ఉన్నప్పుడే కొనుగోలు చేయుదురు. అలాగే తమ రిఫైనరీలో ఉత్పత్తి అయిన రిఫైండ్ ఆయిల్‍ వంటనూనెకు ఉండవలసిన భౌతిక రసాయనిక లక్షణాలు ద్రువీకరణ చేసుకున్న తరువాత మార్కెట్‍కు విడుదలచేయుదురు. అందుచే నూనె పరిశ్రమలలో నూనెగింజలను, నూనెలను పరీక్షించడం అతి ముఖ్యము. ఇందుకై నూనె పరిశ్రమలలో నూనెలను, నూనెగింజలను పరీక్షించు అన్ని రకాల పరికరాలు ఉన్న లాబొరేటరి (ప్రయోగశాల/క్వాలిటి కంట్రోల్) తప్పనిసరిగా ఉండును. ఈ పరీక్షలు నిర్హహించుటకు సైన్సులో పట్టభద్రులై, పరీక్షించు పద్ధతులపై శిక్షణ పొందినవారు ఉంటారు. వీరిని అనలిస్ట్స్ (Analysts) లేదా కెమిస్ట్ (chemist) లు అంటారు.

## నిర్వహించు పరీక్షలు
1.నూనె గింజలలోని తేమశాతం (% of moisture content)

2.నూనె గింజలలోని నూనె శాతం (% of oil/fat content)

3.నూనె గింజలలోని మాంసకృత్తులు (% of proteins)

4.నూనెగింజలలోని పీచు శాతం (% of crude fiber)

5.నూనె గింజలలోని సాండ్/సిలికా శాతం (% of sand/silika content)

6. నూనె గింజలోని పాడైన గింజలు, ఇతరములు (refractions, impurities)

### 1. తేమశాతమును నిర్ణయించుట
నూనెగింజలలోని తేమ శాతమును (Determination of moisture content) గుర్తించుటకు/నిర్ణయించుటకు ప్రస్తుతం 3 విధానాలున్నాయి.

1. ఎయిర్ ఒవెన్ పద్ధతి (air oven method)

2. మాయిశ్చర్‍ బాలెన్స్ (moisture Balance) పద్ధతి.

3. డిజిటల్ మాయిశ్చర్ మీటరు.

వర్గం:వ్యవసాయ ఉత్పత్తుల పరీక్షలు
వర్గం:నూనెలు
వర్గం:వ్యవసాయం
వర్గం:పరిశ్రమలు
శ్మశానం

శ్మశానాన్ని శ్మశాన వాటిక, కాడు, వల్లకాడు, కాష్టం అని కూడా అంటారు. చనిపోయిన మనిషికి ఇక్కడ దహన సంస్కారాలు జరుగుతాయి. ప్రతి ఊరికి ఒకటి లేక అంతకంటే ఎక్కువ శ్మశానాలు ఉంటాయి. చనిపోయిన వారికి గుర్తుగా కొందరు సమాధిని నిర్మిస్తారు. చనిపోయిన వారిని కాల్చేందుకు కట్టెలతో ఏర్పాటు చేసిన దానిని చితి అంటారు. చనిపోయిన వారిని పూడ్చేందుకు త్రోవ్విన గుంతను గోయి అంటారు.
చనిపోయిన మనిషి యొక్క శరీరాన్ని శవం అంటారు. శవాన్ని శ్మశానాన్ని తీసుకు వెళ్ళేందుకు కర్రలతో ఏర్పాటు చేసిన చట్టాన్ని పాడె అంటారు.
## శ్మశానంపై వ్యాఖ్యలు
* తగలేయటం, పూడ్చటం వల్లకాటిలో పద్ధతులు. మనుషులు తిరిగే ఊళ్ళోనే కాదు చివరకు పీనుగుల్ని పడేసే వల్లకాటిలో కూడా ఒక పద్ధతి లేదు. 
* వల్లకాడంటే కాటికాపరి తిరిగే చోటు కాదు, నయవంచక స్వార్థపరులు సంచరించే నవ నాగరిక సమాజమే నిజమైన వల్లకాడు.
## శ్మశానంపై కవితలు

కంపదాకా తొండ పరుగు
గాలిబోతే కట్టెవొరుగు
అన్ని పాటులు భంగపాటుకే
ఎల్ల బాటలు వల్లకాటికే
 ----అజ్ఞాత కవి

## శ్మశానంపై సామెతలు
* ఊరు పొమ్మంటుంది కాడు రమ్మంటుంది.
*శ్మశాన వైరాగ్యము

## ఇవి కూడా చూడండి
* శ్మశాన అథిపతి
* సమాధి
* వాదీ అల్ సలాం - ప్రపంచంలో అతిపెద్ద శ్మశానం
* శ్మశానవాటిక-జాషువా-విశ్లేషణ

## బయటి లింకులు
*శివోహం, శివోహం. చక్కిలం విజయలక్ష్మి అంతర్యామి (ఈనాడు) 1 ఫిబ్రవరి 2011.
సిరిపుల్ల

**సిరిపుల్ల** గడ్డి జాతికి సంబంధించింది. ఇది వాగులలో పెరుగుతుంది. ఇది నీటిలో పెరిగే మొక్క. ఈ సిరిపుల్లతో తయారు చేసే చాపలను సిరి చాపలు అంటారు.
ఇది సుమారు 5 నుంచి 8 అడుగుల ఎత్తు పెరుగుతుంది.

## పంట
సిరిచాపల కొరకు సిరిపుల్లను కొన్ని ప్రాంతాలలో పండిస్తారు. సిరిపుల్ల మూడు నెలల పంట. ఇది ఎత్తుగా ఏపుగా పెరగడానికి యూరియాని తగిన మోతాదులో చల్లుతారు. ఒకసారి కోయబడిన సిరిపుల్ల దగ్గర భూమిలోపల ఉన్న సిరి గడ్డ ద్వారా మళ్ళీ చిగురిస్తుంది.

## సిరిచాప
సిరిచాపను ఎక్కువగా నాలుగు అడుగుల వెడల్పు ఆరు అడుగుల పొడవుతో తయారు చేస్తారు. సిరిచాప ఒకటి నుంచి మూడు సంవత్సరముల వరకు చెడి పోకుండా ఉంటుంది. సిరిచాప చల్లగా, మెత్తగా ఉంటుంది.

మామూలుగా పెన్ను మందం గల దీనిని సన్నగా నాలుగు వైపులా చీల్చి రీఫిల్ మందంలో ఉండే నాలుగు పక్షాలు గల పుల్లను తయారు చేసి దానిని ఉడకబెట్టి రంగులు వేసి చాపను తయారు చేయడానికి ఉపయోగిస్తారు.

సిరిపుల్లను చీల్చడానికి ఉపయోగించే ఆయుధాన్ని అంబు అంటారు.

## బుట్టలు
సిరిపుల్లతో రకరకాల బుట్టలను తయారు చేస్తారు. ప్రస్తుతం ఈ అల్లేవారు తక్కువగా కనిపిస్తున్నారు.

## నులక
సిరిపుల్లతో మంచాలకు అల్లే నులకను తయారు చేస్తారు. సిరిపుల్లను నార లాగా తయారు చేసి పేడిన నులక చల్లగా, మెత్తగా, గట్టగా ఉండుట వలన దీనిని మంచాలకు ఉపయోగిస్తారు.

## నమ్మకం
సిరిచాప ఇంటిలో ఉంటే సిరి సంపదలు వెల్లి విరుస్తాయని పెద్దల నమ్మకం.

## ఇవి కూడా చూడండి
* చాప

## మూలాలు

వర్గం:వృక్ష శాస్త్రము
వర్గం:గడ్డి మొక్కలు
వర్గం:వస్తువులు
వర్గం:గృహోపకరణాలు
దుస్తులు

మానవుడు తన శరీరాన్ని కప్పి ఉంచడానికి ధరించే వాటిని **దుస్తులు** అంటారు. మానవ సమాజంలో ఉండే ప్రతి మానవుడు దుస్తులను ధరించడం ఒక సహజ లక్షణంగా అలవరచుకున్నాడు. అందువలన ఈ సృష్టిలోని జీవులలో మానవుడు ప్రత్యేకతను సంతరించుకున్నాడు.దుస్తులను ధరించే పద్ధతి సామాజిక, భౌగోళిక, ఆర్థిక, శారీరక స్థితి గతులపై ఆధారపడి ఉంటుంది. చేసే పనిని బట్టి, అతని లక్ష్యాన్ని బట్టి ఆ సమయంలో తీసుకోవాల్సిన జాగ్రత్తలను బట్టి శరీరానికి అనుగుణమైన దుస్తులను ధరించవలసి ఉంటుంది.

## దుస్తుల ఆరంభ చరిత్ర
బైబిల్ పాత నిబంధన గ్రంథంలో ఆదికాండంలో అధునిక మానవులకు తల్లిదండ్రులైన ఆదాము అవ్వలు చెట్ల ఆకులను కప్పుకున్నట్లుగా ప్రస్తావించబడింది. తర్వాత కాలంలో క్రీస్తు పూర్వం 80000 నుండి 40000 వరకూ జీవించిన నియాండర్తల్ మానవులు జంతు చర్మాలను కప్పుకోనేవారు. వీరి తర్వాత పుట్టుకొచ్చిన ఆధునిక మానవులు దూదితో దుస్తులు కనిపెట్టారు. భారత దేశంలో దుస్తులు వయసును బట్టి, లింగ భేదము బట్టి, సందర్భాన్ని బట్టి ధరించాలి అని పూర్వమే పెద్దలు నిర్ణయించారు.

## ఇవి కూడా చూడండి
* దారం
* భారతీయ దుస్తులు
* ఆంధ్రుల దుస్తులు

## మూలాలు

## వెలుపలి లంకెలు

వర్గం:దుస్తులు
రాశి (కుప్ప)

లెక్కించడానికి వీలు పడని లేదా లెక్కించ లేనని లేదా లెక్కించడానికి కష్టమైన వాటిని రాశి అని అంటారు. 

## [[జీవులు]]
ఈ విశాల ప్రపంచంలో ఎన్ని రకాల జీవులున్నాయో లెక్కించ వీలుకాదు అందువలన ఈ జీవులను జీవరాశి అంటారు.

## నక్షత్రాలు
ఈ అనంత విశ్వంలో నక్షత్రాలు ఎన్నో లెక్కించడం సాధ్యం కాని పని అందువలన నక్షత్రాలను నక్షత్రరాశులు అంటారు.

## ధాన్యం
వరి ధాన్యం, రాగులు, జొన్నలు, సజ్జలు వంటి ధాన్యాన్ని కుప్పగా పోసినప్పుడు వాటిని లెక్కించడం కష్టం వాటిని ధాన్యరాశులు అంటారు.

## నీరు
మహాసముద్రాలలో నీరు ఎంత ఉందో చెప్పడం కష్టం ఈ నీరును అంబురాశి అంటారు. అదే విధంగా సముద్రంలోని నీరును అంభోరాశి అంటారు.

## అగ్ని
అగ్ని ఎక్కువ ప్రాంతాన్ని అక్రమించినప్పుడు లేదా నక్షత్రాలలో మండే అగ్నిలో ఎన్ని జ్వాలలు ఉంటాయో లెక్కించలేము ఆందువలన వీటిని అగ్నిరాశులు అంటారు.

## యువతి
ఒక అవలక్షణం కూడా లేని అన్ని మంచి లక్షణాలు గల యువతిని సుగుణాలరాశి అని, అలాగే ఒక అవయవం కూడా వికారంగా లేని అంగాంగం సుందరంగా ఉండే యువతిని అందాలరాశి అని అంటారు.

ఇసుక కుప్పను ఇసుక రాశి అని, సున్నం కుప్పను సున్నపు రాశి అని, ఉప్పు కుప్పను ఉప్పురాశి అని ఇలా లెక్కించ వీలు పడని అనేక రకములను రాశులు అని అంటారు.

## అన్నాదమ్ముల రాశి కథ
అన్నాదమ్ములు పక్కపక్కనే ఉన్న తమ పొలాలలో వరిని పండిస్తారు. పంట బాగా పండి ఇద్దరు ధాన్య రాశులను ఏర్పాటు చేసుకున్న తరువాత అన్న నాకు పిల్లలు లేరు నేను నా భార్యే కదా ఇంత ధాన్యం నాకెందుకులే అనుకుని కొంత ధాన్యాన్ని తమ్మునికి తెలియకుండా తమ్ముడి రాశిలో కలుపుతాడు. అలాగే తమ్ముడు అన్నకు పిల్లలు లేకపోయే నేను ఇబ్బంది పడితే సహకరించడానికి కొడుకులున్నారు అని అన్నకు తెలియకుండా కొంత ధాన్యాన్ని అన్న రాశిలో కలుపుతాడు. ఆ మరునాడు ఇద్దరు ధాన్యాన్ని ఇంటికి చేర్చడానికి ఎన్ని బస్తాలకు నింపినను ఆ ధాన్యరాశులు తరగలేదట. అప్పటినుంచి ఈ రాశులకథ అన్నాదమ్ముల రాశి కథగా చాలా ప్రాచుర్యం పొందింది.

వర్గం:పదజాలం
కరీంనగర్ గ్రామీణ మండలం

**కరీంనగర్ గ్రామీణ మండలం**, తెలంగాణ రాష్ట్రం కరీంనగర్ జిల్లాకు చెందిన ఒక మండలం 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలం కొత్తగా  ఏర్పడింది. ఇందులో 14 గ్రామాలున్నాయి.  2016  లో జరిగిన జిల్లాల పునర్వ్యవస్థీకరణకు ముందు ఈ మండలం లోని గ్రామాలు, ఇదే జిల్లాలోని కరీంనగర్ మండలంలో ఉండేవి.  ప్రస్తుతం ఈ మండలం కరీంనగర్ రెవెన్యూ డివిజనులో భాగం.మండల కేంధ్రం కరీంనగర్.

## 2016 లో ఏర్పడిన మండలం
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా గతంలో కరీంనగర్ జిల్లా, కరీంనగర్ రెవెన్యూ డివిజను పరిధిలో 17 గ్రామాలతో ఉన్న కరీంనగర్ మండలం నుండి 14 గ్రామాలను విడగొట్టి, కరీంనగర్ రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

## గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 108 చ.కి.మీ. కాగా, జనాభా 50,711. జనాభాలో పురుషులు 25,287 కాగా, స్త్రీల సంఖ్య 25,424. మండలంలో 12,770 గృహాలున్నాయి.

## మండలం లోని గ్రామాలు

### రెవెన్యూ గ్రామాలు
# నగునూరు
# జూబ్లీనగర్
# ఫకీర్‌పే‌ట్
# చామనపల్లి
# తాహరకొండపూర్
# చర్లబూత్కూర్
# మక్దుంపూర్
# ఇరుకుల్ల
# ఎలబోతారం
# వల్లంపహాడ్
# దుర్షేడ్
# చేగుర్తి
# ఆరేపల్లి
#బొమ్మకల్

## మూలాలు

## బయటి లింకులు

వర్గం:2016 లో ఏర్పాటైన తెలంగాణ మండలాలు
మెదక్ పురపాలకసంఘం

**మెదక్, ** తెలంగాణ రాష్ట్రం మెదక్ జిల్లాకు చెందిన ఒక పట్టణం, పురపాలక సంఘం. మెదక్ పట్టణం హైదరాబాద్ నుండి 100 కిలోమీటర్ల దూరంలో ఉంది.మెదక్ పట్టణం 1952లో మునిసిపాలిటీగా ఏర్పడింది.ప్రస్తుతం ఇది జిల్లాలో గ్రేడ్ 2 హోదా కలిగిన ఏకైక పురపాలక సంఘం.పట్టణ ప్రస్తుతం విస్తీర్ణం 22 చ.కి.మీ.మేర విస్తరించి ఉంది.3 రెవెన్యూ వార్డులు, 27 ఎన్నికలు వార్డులు ఉన్నాయి.

## భౌగోళిక స్థితి
180 ° 3 'ఉత్తర అక్షాంశం, 78 ° 2'0' తూర్పు రేఖాంశం వద్ద ఉంది

## జనాభా గణాంకాలు
2011 భారత జనాభా లెక్కల ప్రకారం పట్టణంలో 44,255 మంది జనాభా 9011 గృహాలతో ఉన్నారు.పట్టణం మొత్తం జనాభాలో పురుషులు సంఖ్య 21,336, ఆడవారి సంఖ్య 22,919. ప్రతి 1,074 ఆడవారికి 1000 మంది పురుషులు నిష్పత్తిలో ఉన్నారు. 4,815 మంది పిల్లలు 0-6 సంవత్సరాల వయస్సులో ఉన్నారు. అందులో బాలురు సంఖ్య 2,418, బాలికలు సంఖ్య 2,397. సగటు అక్షరాస్యత రేటు 78.56% వద్ద 30,984 అక్షరాస్యులు.

## పట్టణంలో విలీనమైన గ్రామాలు
మెదక్‌ బల్దియా పరిధిలోకి జిల్లాలోని హవేలి ఘనపూర్‌ మండలానికి చెందిన ఔరంగాబాద్‌. మెదక్‌ మండలంలోని అవుసులపల్లి, పిల్లికొట్టాల్‌ గ్రామాలు ఆ గ్రామ పంచాయతీల సర్పంచుల పదవీకాలం ముగియడంతో అవి బల్దియాలోకి విలీనం అయ్యాయి.దీంతో జిల్లా కేంద్రం పరిధి కాస్త పెరిగింది. ఇదివరకు పట్టణ పరిధి 22 చదరపు కి.మీలు ఉండగా, మూడు గ్రామాల విలీనంతో 26 చ.కి.మీ.లకు చేరుకుంది.జనాభా 44,410 నుండి 49,241 కి పెరిగింది.

## మూలాలు

## వెలుపలి లంకెలు

వర్గం:మెదక్ జిల్లా
వర్గం:మెదక్ జిల్లా పురపాలక సంఘాలు
బావి గిలక

బావి లోని నీరును చేతితో తోడడానికి చేదను ఉపయోగిస్తారు. చేదతో నీరును సురక్షితంగా, సులభంగా తోడేందుకు ఉపయోగపడే పరికరాన్ని **గిలక** అంటారు.

గిలకతో నీరు సులభంగా తోడడమే కాకుండా తొందరగా పని జరుగుతుంది. నేడు నీటిని తోడేందుకు మోటార్లు ఉపయోగిస్తున్నందువలన, బోరు బావుల వలన గిలక వాడకం తక్కువయింది.

## సూచనలు
గిలక సులభంగా తిరగడానికి, శబ్దం రాకుండా ఉండడానికి గిలక ఇరుసు భాగంలో కందెన లేదా నూనెను కొద్దిగా పూయాలి.

నీరును తోడేందుకు ఉపయోగించే తాడుకు మధ్యలో ముడులు లేకుండా ఉంటే మంచిది.

ముడులు ఉండుట వలన సమయం వృధా అవడమే కాకుండా కష్టం కూడా అంతేకాకుండా ముడుల వద్ద ఛేదను లాగేటప్పుడు తాడు తెగిపోవడం లేదా గిలక మీద నుంచి తాడు పక్కకి పడిపోవడం లేదా గిలకలో ఇరుక్కోవడం జరుగుతుంది.

గిలక మరి చిన్నది కాకుండా మరి పెద్దది కాకుండా మధ్యస్తంగా ఉండుట వలన పని తొందరగా పూర్తవడమే కాకుండా సులభంగా కూడా ఉంటుంది.

గిలక ఒక వైపు వాలి నట్టు ఉండక సమంగా ఉండుట వలన తాడు జారిపోకుండా ఉంటుంది.

చేదను బావిలో వేసినప్పుడు బావి మొత్తలు చేదకు తగలకుండా నీటితో నిండిన ఛేదను పైకి లాగినపుడు ఛేదను సులభంగా అందుకునే విధంగా గిలకను ఏర్పాటు చేయాలి.

బావికి ఉన్న గట్టు, గట్టు మీది దిమ్మెలు, దిమ్మెపై అమర్చిన దూలం, దూలానికి అమర్చిన గిలక మొత్తం పటిష్ఠంగా ఉండుట వలన ఎటువంటి ప్రమాదాలు జరగకుండా ఉంటాయి.

## ఇవి కూడా చూడండి
* చైన్ బ్లాక్ అనే గొలుసు గిలక.

## గ్యాలరీ

File:Water Well Pulley (1).JPG
File:Water Well Pulley (2).JPG|
File:Water Well Pulley (3).JPG|కందెన లేదా నూనెను వేయవలసిన రంధ్రం
File:Water Well Pulley (4).JPG|
File:Water Well Pulley (5).JPG|


వర్గం:భౌతిక శాస్త్రం
వర్గం:వస్తువులు
వర్గం:పనిముట్లు
వర్గం:పరికరాలు
వర్గం:కప్పీలు
బొక్కెన

thumb|తోలు సంచిని కట్టడానికి దానికి పైభాగాన ఉండే ఇనుప బొక్కెన
నీరును కొంచెం దూరం తీసుకు వెళ్లడానికి లేదా కొంత లోతు నుంచి నీరును పైకి తేవడానికి ఉపకరించే పరికరాన్ని **బొక్కెన** అని అంటారు. బొక్కెనను ఇంగ్లీషులో **బక్కెట్** అంటారు.

వాడే సందర్భాన్ని బట్టి బక్కెట్ ను తెలుగులో వివిధ పేర్లతో పిలుస్తారు.

## బక్కెట్
ఇంటిలో ఒక గది నుంచి మరొక గదికి కుళాయి దగ్గర నుంచి ఇంటి లోనికి ఇలా కొద్ది దూరం నీరును తేచుకునేటప్పుడు వాడే బక్కెట్ ను బక్కెటు అంటారు.
thumb|బక్కెట్

ఈ బక్కెట్ ప్లాస్టిక్ తయారు చేయబడి ఉంటే ప్లాస్టిక్ బక్కెట్ అని ఇనుముతో తయారు చేసిన బక్కెట్ ను ఇనుప బక్కెట్ అని ఇత్తడితో చేసిన బక్కెట్ను ఇత్తడి బక్కెట్ అని ఇలా పదార్థంతో తయారు చేయబడిన బక్కెట్ ను ఆ పదార్థం పేరును ముందుకు చేర్చి ఆ బక్కెట్ గా పిలుస్తారు.

## చేద
బక్కెట్ కు తాడు కట్టి చేదుడు బావి నుంచి నీరును తోడుకుంటున్నప్పుడు లేక చేదుకుంటున్నప్పుడు ఈ బక్కెట్ ను చేద అని పిలుస్తారు.
thumb|చేద (బక్కెట్ కు తాడు కట్టినందువలన దీనిని చేద అంటారు.)

## బొక్కెన
పూర్వం ఎద్దుల సహాయముతో బావిలోంచి నీళ్ళను తోడటానికి ఉపయోగించే పెద్ద తోలు సంచిని బొక్కెన అంటారు. ఈ తోలు సంచిని కట్టడానికి దానికి పైభాగాన ఇనుప బొక్కెన ఉంటుంది.

తరువాత కొంత కాలానికి పెద్ద తోలు సంచి స్థానంలో పెద్ద ఇనుప బక్కెట్లు వచ్చాయి. వీటిని కూడా బొక్కెన గానే వ్యవహరించారు. ప్రస్తుత కాలంలో బొక్కెనలు ఉపయోగించడం లేదు.

పాత కాలం నాటి తోలు బొక్కెనలు కనుమరుగవగా ప్రస్తుతం ఇనుప బొక్కెనలు అక్కడక్కడా తారస పడుతుంటాయి.

## సామెతలు
తెగిన బొక్కెన నూతిలోకే

## గ్యాలరీ

File:Hemmoorer Eimer.jpg|Roman bronze situla from Germany, 2nd-3rd century 
File:MilkMaid.JPG|Plastic pail used for milking
File:Balde.PNG|A yellow bucket


## ఇవి కూడా చూడండి
* కపిలి
* బావి
* బావి గిలక

వర్గం:గృహోపకరణాలు
నిజామాబాదు నగరపాలక సంస్థ

**నిజామాబాదు నగరపాలక సంస్థ**,  తెలంగాణ రాష్ట్రం నిజామాబాదు జిల్లా లోని నగరపాలక సంస్థ . దీని పరిపాలనా కేంద్రం నిజామాబాదు నగరం.  ఇది రాష్ట్రంలో అతిపెద్ద పట్టణ సముదాయంగల మూడవ అతిపెద్ద నగరం. నిజామాబాదు నగరాన్ని నిజామాబాదు మునిసిపల్ కార్పొరేషన్ స్థానిక స్వపరిపాలనా సంఘం నిర్వహిస్తుంది.   

## నగర జనాభా
2011 జనాభా లెక్కల ప్రకారం, మునిసిపల్ కార్పొరేషన్ జనాభా 310,467. మునిసిపల్ కార్పొరేషన్ ప్రజాస్వామ్యయుతంగా ఎన్నికైన సభ్యులను కలిగిన సంఘంతో, మేయర్ నాయకత్వంలో నగర పరిపాలన, అవస్థాపన జరుగుతుంది

## మేయర్ , డిప్యూటీ మేయర్
2020 లో జరిగిన సాధారణ ఎన్నికలలో మేయరు (బిసియు) పదవికి తెలంగాణ రాష్ట్ర సమితికి చెందిన దండు నీతూ కిరణ్ ఎన్నికైంది.అలాగే డిప్యూటీ మేయరు పదవికి  ఎఐఎమ్ఐఎమ్ చెందిన మహమ్మద్ ఇద్రుస్ ఖాన్ ఎన్నికయ్యాడు.

## ఇవికూడా చూడండి
* నిజామాబాదు పట్టణ అభివృద్ధి సంస్థ

## మూలాలు

## వెలుపలి లంకెలు

వర్గం:నిజామాబాదు జిల్లా
వర్గం:తెలంగాణ నగర పాలక సంస్థలు
పచ్చి రొట్ట ఎరువు

పచ్చిరొట్టె ఎరువును అందించే పచ్చిరొట్ట పైర్ల పెంపకం, వినియోగం చాలా సులభమే కాకుండా తక్కువ ఖర్చుతో భూమికి ఎక్కువ పోషకాలను అందిస్తుంది.
జనుము, జీలుగ, పెసర, పిల్లి పెసర, అలసంద వంటి పైర్లను పూ మొగ్గ దశ వరకు పెంచి భూమిలో కలియ దున్నడాన్ని పచ్చిరొట్ట ఎరువుగా పరిగణిస్తారు.
పచ్చిరొట్ట పైరు సాగులో జీలుగ, జనుము ప్రాచుర్యంలో ఉన్నాయి. ఇవి తక్కువ సమయంలో ఎక్కువ రొట్టె పెడతాయి. భూమిలో కలియ దున్నిన తరువాత త్వరగా చివుకుతాయి.
ఆకులలో ఎక్కువ నత్రజని శాతం కలిగివుంటాయి. రొట్ట ద్వారా నత్రజనిని ఎక్కువగా పొందుతాయి. ఈ మొక్కలు లెగ్యుం జాతికి చెందినందువలన ఇవి వేర్లలోని బుడిపెలలో నత్రజనిని స్థీరీకరిస్తాయి.
మరలా మొక్కకు అందేలా తోడ్పడతాయి. పచ్చిరోట ఎరువులు స్థూల సేంద్రియ ఎరువులే ఇవి నేలకు సేంద్రియ పదార్ధంతో పాటు నత్రజనిని ఇస్తాయి. 
కానుగ వంటి చెట్ల ఆకులను లేత కొమ్మలను కోసి పొలంలో వేసి కలియ దున్నటం చేయుట వలన తగిన మోతాదులో నత్రజనిని అందజేయవచ్చు.
జనుము, జీలుగ, పిల్లి పెసర, పెసర, అలసంద పచ్చిరొట్టె పైర్లగా పూతకు రావడానికి 40 నుండి 50 రోజులు పడుతుంది. వీటిని లేత పూత సమయంలో భూమిలో వేసి కలియదున్నాలి.
ఈ విధంగా పచ్చిరొట్టను కలియ దున్నడం వలన భూమి సారవంతం కావడంతో పాటు పంటల దిగుబడులు కూడా అధికంగా ఉంటాయి. పర్యావరణం దెబ్బతినకుండా ఉంటుంది.
రసాయనిక ఎరువుల ఖర్చు, వినియోగితలు తగ్గుతాయి. నాణ్యమైన దిగుబడులు పెరుగుతాయి.
## ఇవి కూడా చూడండి
ఎరువు

## బయటి లింకులు
*పచ్చి రొట్ట ఎరువులు
*ఫోటో

వర్గం:వ్యవసాయం
అగ్ని భద్రత

**అగ్ని భద్రత** అనేది, ప్రాణ నష్టం, ఆస్తి నష్టాలు చేయగల అగ్నిప్రమాదాలు ఏర్పడగల సంభావ్యతని తగ్గీంచడం లేదా పూర్తిగా నివారించడం కోసం, ఏదేని భవనం అనియంత్రిత అగ్ని ప్రమాదకాలంలో ఉన్నపుడూ అందలి వ్యక్తులను హెచ్చరించడానికీ, కాపాడడానికీ, ప్రాణ నష్ట తీవ్రతని తగ్గించడానికీ సంబంధించింది. అగ్ని భద్రతా ప్రమాణాలు అనేవి కొత్త భవనాల నిర్మాణంలో ఉండగా నిర్దేశింపబడేవి లేదా అప్పటికే కట్టబడిన భవనాలలో పాటింవలసినవి, అందలి నివాసితులు కచ్చితంగా పాటించవలసినవి, ఇలా చాలా విధాలుగా ఉంటాయి.

## అగ్ని భద్రతా విధానంలోని ప్రధానాంశాలు
thumb
*స్థానిక భవనం కోడ్ యొక్క సంస్కరణ అనుగుణంగా ఒక సౌకర్యాన్ని నిర్మించటం
*ఒక సౌకర్యాన్ని నిర్వహించడం, అగ్ని కోడ్ యొక్క నిబంధనలకు అనుగుణంగా నడుచుకోవడం. అది ఆ భవన నివాసితులు లేదా నిర్వాహకులు, ఆ భవనానికి సంబంధించిన నిబంధనలు, నిపుణులిచ్చిన సలహాలపైన ఉన్న అవగాహన మీద ఆధారపడి ఉంటుంది.
ఈ ఉదాహరణలు:
*భవనంలోని ఏ భాగాన్నీ గరిష్ఠ పరిమితిని మించి వాడకపోవడం
*సరైన అగ్ని నిష్క్రమణ ద్వారాలను నిర్వహించడం, సరైన నిష్క్రమణ చిహ్నాలను ఏర్పరచడం (ఉదా: నిష్క్రమణ చిహ్నాలు సామర్థ్య వైఫల్య సమయంలో సరైన నిర్దేశనానికి ఉపయోగపడతాయి)
*విద్యుత్ లోపాలవల్ల లేదా పేలవమైన వైర్ ఇన్సులేషన్ వల్ల, పరిమితికి మించిన విద్యుత్ప్రవాహం వల్ల తీగలు, కండక్టర్లు పెనువత్తిడికి గురి కావడం వల్ల, వేడెక్కిపోవడాన్ని, కాలిపోవడాన్ని ఆపడానికి విద్యుత్ కోడ్ గురించి అవగాహన కలిగి ఉండాలి.
*సరైన అగ్ని నివారకాలను ఏర్పాటుచేయడం, వాటికి సరిగ్గా నిర్వహించడం.
*భవనానికి కావలసినవైనప్పటికీ ప్రమాదకారంగా కాగల పదార్థాలను సరైన విధంగా నిల్వచేసుకోవాలి, వాడుకోవాలి.
*నిర్మాణంలోని కొన్ని ప్రదేశాలలో దహనశీల పదార్థాలను నిషేధించడం.
*సమయానుగుణంగా భవనాన్ని పర్యవేక్షించడం, లోపాలని సవరించేవరకూ తగు ఆదేశాలు జారీచేయడం, చట్టపరమైన చర్యలు తీసుకోవడం, లేదా భవనాన్ని పూర్తిగా మూయించివేయడం వంటివి.
## కొన్ని సాధారణ అగ్ని ప్రమాదాలు

## మూలాలు

## బయటి లంకెలు
* Fire Safety for wheelchair users A fire safety guide for wheelchair users published by United Spinal Association
* Sample Fire Code Table of Contents from International Code Council
* Journal of Fire Protection Engineering for the latest research, methods and developments within Fire Protection Engineering
*US government site on fire safety

వర్గం:భద్రత
వర్గం:ప్రమాదాలు
కూత

కూతను అరుపు, కేక అని కూడా అంటారు. అయితే సందర్భాని బట్టి ఈ పదాలను ఉపయోగిస్తారు. ఇతర వాటిని ఆకర్షించడానికి లేదా వికర్షించడానికి నోటి నుంచి విడుదల చేసే ధ్వనిని కూత అంటారు.

ఈ పదాల యొక్క అర్ధం ఒకటే అయినప్పటికి ముఖ్యంగా పక్షులకు కూత అనే పదాన్ని, జంతువులకు అరుపు అనే పదాన్ని మనుషులకు కేక అనే పదాన్ని ఉపయోగిస్తారు.

## పక్షుల కూత
పక్షులు సంతానోత్పత్తి కోసం జంట పక్షిని ఆకర్షించడానికి, పక్షి తన పిల్లలకు దగ్గరగా ఉన్నానని తెలియజేయుటకు, ఇతర జీవుల నుంచి రక్షించుకోవడానికి కూత కూస్తుంది.

ప్రతి రోజు కోడి తెల్లవారుజామున తెల్లారింది లెగండోయ్ కొక్కొరోక్కో అని కూత పెట్టి ప్రపంచాన్ని మేల్కొలుపుతుంది.

శారీరకంగా బాగా ఎదిగిన పక్షులను పిట్ట కూత కోచ్చిందిరోయ్ అంటుంటారు.
పక్షులలో ప్రత్యేకంగా కోకిల కూత వినసొంపుగా ఉంటుంది. వసంతకాలమున ఇవి పెట్టే కూతకు అభిమానులు చాలా మంది ఉన్నారు.

## జంతువుల అరుపు
పెంపుడు జంతువులు మేత కోసం, నీళ్ళ కోసం, అడవి జంతువులు ఇతర వాటిని భయపెట్టడం కోసం తన ఆధిపత్యాన్ని నిరూపించుకోవడం కోసం అరుస్తుంటాయి.

## మనుషుల కేక
మనుషులు ఇతరుల దృష్టిలో పడడానికి ఇతరులను పిలవడానికి బాధను దిగమింగుకోవడానికి ఇతరులను అరచి భయపెట్టడానికి కేక వేస్తారు.

సాంస్కృతిక కార్యక్రమాలలో, కొత్త సినిమా విడుదల సందర్భాలలో, వివిధ సమావేశాలలో పర్యాటక ప్రదేశాలలో, ఆటలు ఆడేటప్పుడు తమ ఆనందాన్ని వెల్లిబుచ్చడానికి కేకలు వేస్తారు.

ఈ కేకలు మరింత ఎక్కువగా ఉంటే వాటిని కెవ్వుకేకలు అంటారు.

## వాహనాల కూత
వివిధ వాహనాల యొక్క రాకను తెలియజేయడానికి ఆ వాహనాలకు హారన్ బిగిస్తారు. ఈ హారన్ నుంచి వచ్చే కూత వలన ఆ వాహనంలో ప్రయాణించాలనుకున్న ప్రయాణికులు గమనించి ఆ వాహనాలలో ఎక్కి ప్రయాణిస్తారు.

ప్రమాదాలు జరగకుండా వాహనములకు అడ్డుగా ఉన్న వారిని ప్రక్కకు తొలగండి అని హెచ్చరించేందుకు ఈ వాహనముల హారన్ కూత ఉపకరిస్తుంది.

## మావి చిగురు తినగానే కోయిల కూసేనా
మావి చిగురు తినగానే కోయిల కూస్తుందా, లేక కోయిల గొంతు వినగానే మావి చిగురు తొడుగుతుందా అనే సందేహాలు రావడం సహజమే.

ఎందుకంటే కోయిల గొంతు వినగానే వసంతకాలం వచ్చిందని తెలుస్తుంది. కానీ కోయిల మాత్రం వసంతం కోసం కూయదు.

ఈ కాలంలో కూయడం దాని అవసరం. కారణం దాని సంతానోత్పత్తికి అనువైన కాలం ఇదే. మనం వినే కుహుకుహూలు మగ కోయిల కూతలు.

ఆడ కోయిలను ఆకర్షించడానికి ఇలా కూస్తాయి. ఆడ కోయిల ఇంత మధురంగా కూయలేదు. వాటి ఆకారాల్లో కూడా తేడాలుంటాయి.

మగ కోయిల నల్లగా ఉంటే, ఆడ కోయిల బూడిద రంగులో తెల్ల మచ్చలతో ఉంటుంది.

ఆడ కోయిలలు తమ గుడ్లను తాము పొదగలేవు. అందుకని అవి ఆ గుడ్లను కాకుల గూళ్లలో పెట్టి దూరంగా అడవుల్లోకి ఎగిరిపోతాయి. కాకులే ఆ గుడ్లను పొదుగుతాయి.

కాకులు సాధారణంగా మనుషులు నివసించే ప్రాంతాలకు దగ్గరగా గూళ్లు కట్టుకుంటాయి.

కోయిల వసంత కాలంలో జనవాసాల్లోకి వచ్చి చెట్ల గుబురుల్లో కూర్చుని పాటలు పాడడం మొదలు పెడతాయి.

ఈ సమయాల్లో కోయిల కూతను పిల్లలు అనుకరిస్తే అవి మరో మగ కోయిల పోటీ కూతలుగా భావించి రెట్టిస్తాయి.

ఆడ కోయిల ఆ పాటకు ఆకర్షితురాలై జత కట్టాక గుడ్లను కాకుల గూళ్లలో పెట్టి వెళ్లిపోతాయి. ఈ కాలంలో తప్ప మిగతా సమయాల్లో అవి కూయవు.

పైగా దూరంగా అడవి ప్రాంతాల్లోకి పోతాయి. అందువల్ల వసంత కాలంలోనే మనం కోయిలల గొంతును వినగలుగుతాం.

## సామెతలు

కూసే గాడిద మేసే గాడిదను చెడగొట్టినట్టు

## ఇవి కూడా చూడండి
సప్తస్వరాలు

వర్గం:సంగీతం
వర్గం:జంతు సంభాషణ
వర్గం:మానవుల భావవ్యక్తీకరణ విధానాలు
డెకామీటరు

డెకా అనగా పది (Ten) అని అర్ధము. డెకా మీటరు (Dkm) లేదా (dkm) అనగా పది మీటరులు అనిభావన. పది డెకా మీటరులు ఒక హెక్టామీటరు. పది హెక్టా/వంద డెకా మీటరులు ఒక కిలోమీటరు. ఇది మెట్రిక్ వ్యవస్థలో పొడవుకు ప్రమాణం.

ఈ కొలత SI వ్యవస్థలో ఎక్కువగా పరిపూర్ణత కోసం చేర్చబడింది: సూత్రప్రాయంగా, ఉపసర్గ, ప్రమాణాల ఏదైనా కలయికగా వ్రాయవచ్చు, కాని ఆచరణలో చాలా అరుదుగా ఉపయోగించబడతాయి. 
నదులు, సరస్సుల వంటి పెద్ద పరిమాణాల నీటిని వివరించడానికి వాల్యూమెట్రిక్ రూపంగా క్యూబిక్ డెకామీటరు ప్రమానం సౌకర్యవంతంగా ఉంటుంది. ఒక క్యూబిక్ డెకామీటరు (dam3) అనగా ఒక మెగాలీటరు (ML) కు సమానం.చదరపు డెకామీటరు (dam2) ను ఏర్ అంటారు. ఒక హెక్టారు అనగా 100&nbsp;dam2

ఒక సాంకేతిక వాతావరణం ఒక డెకామీటర్ నీటి పీడనానికి సమానం.

## మూలాలు

వర్గం:దూరమానాలు
చైన్ బ్లాక్

చెయిన్ బ్లాక్‌ను బరువైన వస్తువులను ఎత్తడానికి, బరువైన వస్తువులను నిదానంగా కిందకు దించడానికి ఉపయోగిస్తారు. దీనిని తెలుగులో గొలుసు గిలక అని అనవచ్చు.

దీనిని ఎక్కువగా బోరు బావులలో మోటారు, పైపులను దించడానికి దీనిని ఉపయోగిస్తారు. వ్యవసాయ బోరు బావిలోని మోటారును ఎత్తడానికి కాని దించడానికి కాని ఆరుగురు వ్యక్తులు కావలసి ఉంటుంది.

అదే చైను బ్లాక్ తో అయితే హుక్ ను తగిలించిన తరువాత ఒక వ్యక్తి పైకి లాగ గలుగుతాడు. దించడం మరింత సులభం. 

## బాడుగ
నేడు చెయిన్ బ్లాక్  లు సెంట్రింగ్ సామానులు బాడుగకు ఇచ్చే వారి వద్ద రోజు వారి బాడుగకు లభిస్తున్నాయి.

## తీసుకోవలసిన జాగ్రతలు

## ఇవి కూడా చూడండి

## బయటి లింకులు

వర్గం:పనిముట్లు
వర్గం:సరళ యంత్రాలు
వర్గం:కప్పీలు
గాయకులు

thumb|తెలంగాణ ప్రభుత్వం అందించే దాశరథి సాహితీ పురస్కార కార్యక్రమంలో  పాట పాడుతున్న గాయకుడు
శ్రోతల కోసం లేదా శ్రోతల ముందు గేయకావ్యాన్ని లయబద్ధంగా ఆలపించే వారిని **గాయకులు** అంటారు. గాయకులను ఇంగ్లీషులో singers అంటారు.

గానం చేసే పురుషుడిని గాయకుడు అని, స్త్రీని గాయని అని అంటారు. గానం చేసే కొంత మంది గాయకులను గాన బృందం అంటారు.

## గురువు
గానాన్ని అభ్యాసం చేయలనుకునే వ్యక్తి ఒక మంచి గురువును ఎంపిక చేసుకోవడంతో పాటు ఇతర గాయకులు ఇచ్చే మంచి సూక్తులను కూడా అవలంభించాలి.

తెలుగు నేపధ్య గాయకుడు, సంగీత దర్శకుడు అయిన శ్రీపతి పండితారాధ్యుల బాలసుబ్రహ్మణ్యం గారు సంగీతాన్ని నేర్చుకోనప్పటికి గొప్ప గాయకుడిగా వాసి కెక్కినారు.

## గాయకుల ఆహారం
గాయకులు పుదీనా రసం తాగితే కంఠస్వరం మృధువుగా మధురంగా తయారవుతుంది.

మసాల పదార్థాలు, కారం ఎక్కువున్న పదార్థాలు తక్కువగా తీసుకోవాలి. సమయానికి ఆహారం తీసుకోవాలి.

ధూమపానం, మద్యపానం వల్ల స్వరపేటిక దెబ్బతింటుంది అందువల్ల అవి మానివేయాలి.

శ్రావ్యమైన స్వరానికి నీళ్లు ఎక్కువ తాగాలి. ఫిల్టర్ చేసిన నీరు మాత్రమే తాగాలి. పోషకాలుండే ఆహార పదార్థాలు తీసుకోవాలి.

గాయకులు ఎక్కువ వేడిగా ఉన్న పదార్ధాలను, మరీ చల్లగా ఉన్న పదార్ధాలను తీసుకోకూడదు.

## గాయకుల వ్యాయామం
గాయకులు ప్రతిరోజూ కొంత సమయాన్ని వ్యాయామం లేదా యోగాకు కేటాయించాలి.

కొంతమంది గాయకులు తెల్లవారుజామున చల్లని నీటిలో గొంతు వరకు మునిగి తమ గానాన్ని సాధన చేస్తారు.

## పిచ్‌ రేంజ్‌
ప్రతి ఒక్కరూ తమ స్వరం పిచ్‌ రేంజ్‌ను తెలుసుకోవాలి. దీన్ని డైనమిక్‌ రేంజ్‌ అంటాం. ఇది తెలుసుకున్న తర్వాత ఈ రేంజ్‌కు మించి పాడటం, మాట్లాడడం చేయకూడదు.

పిచ్‌ రేంజ్‌ తెలుసుకుని పాటలు పాడడం వల్ల స్వరానికి సంబంధించిన సమస్యలు ఉత్పన్నం కావు. దీన్ని తెలుసుకోవడానికి 'వాయిస్‌ సాఫ్ట్‌వేర్‌' ఉపయోగపడుతుంది.

## వాయిస్‌ మ్యుటేషన్లు
మగవాళ్లు ఆడపిల్లల గొంతుతో, ఆడవాళ్లు మగవారి గొంతుతో పాడడాన్ని వాయిస్‌ మ్యుటేషన్లు అంటారు.

## వాతావరణం
గాయకులు మంచు పడే సమయంలో ఎక్కువగా తిరగరాదు.

## బరువైన పనులు
గాయకులు బరువైన పనులు చేయరాదు. మరి ముఖ్యం గానం చేసే ముందు అసలు చేయరాదు.
## ఇవి కూడా చూడండి
* నేపథ్య గాయకుడు
* నేపధ్య గానం
* భారత జాతీయ చలనచిత్ర పురస్కారాలు - ఉత్తమ నేపథ్య గాయకుడు
* గానం
* తెలుగు సినిమా గాయకులు
* నంది ఉత్తమ నేపథ్య గాయకులు
* నంది ఉత్తమ నేపథ్య గాయనీమణులు
* మిస్కిన్

వర్గం:కళాకారులు
పండూరివారి మామిడి

thumb|మాంగిఫెరా ఇండికా
thumb|నాగర్‌కర్నూల్ జిల్లా కల్వకుర్తి తోటల్లో పండిన పండూరివారి మామిడి పండ్లు
**పండూరివారి మామిడి** చాలా పురాతనమైన నాటు మామిడి కాయ రకం. దీని శాస్త్రీయ నామం 'మాంగిఫెరా ఇండికా' లేదా 'స్పాండియాస్ మాంగిఫెరా' అయివుండవచ్చును. ఈ రకం మామిడి చెట్లు సుమారుగా 100 అడుగులు ఎదుగుతాయి, 300 సంవత్సరాలు జీవించగలవు. వీటి కాండం చుట్టుకొలత 12 నుండి 14 అడుగులు ఉంటుంది. ప్రపంచంలోనే అత్యంత ఎత్తైన చెట్లని చెప్పవచ్చు. ఈ రకం మామిడి చూడడానికి కూరల్లో, పప్పుల్లో వేసుకొనే మామిడి కాయ వలే చిన్నగా ఉంటుంది. రుచికి చాలా అద్భుతంగా ఉంటుంది. పండూరివారి మామిడి ఇతర మామిడి రకాలవలే మగ్గే సమయంలో రంగు రాదు. ఇప్పటికీ పశ్చిమ గోదావరి జిల్లా లో తణుకు వంటి ప్రదేశాల్లో చాలా పురాతనమైన పండూరివారి మామిడి చెట్లు ఉన్నాయి. మామిడి కాయల ఋతువు పండూరివారి మామిడితోనే మొదలవుతుంది.

## చరిత్ర
పూర్వం ఆంధ్ర క్షత్రియులు (రాజులు) తమ బృందావనాల్లో ఈ రకం చెట్లు పెం విశాఖ పచ్చిమ గోదావరి తూర్పు గోదావరి జిల్లాలో రైతులు ఇప్పుడు ఈ పంటను సాగు చేస్తున్నారు..చుకొనేవారు. ఆ కాలంలో రాజులు ఈ కాయల రుచిని ఆస్వాదించేవారు, తమ రాయల్టీ నిలబెట్టుకోవడం కోసం బంధువులకు, స్నేహితులకు, మిత్ర సామ్రాజ్యపు రాజులకు పంచిబెట్టుకునేవారు. ఒకప్పుడు పశ్చిమ గోదావరి జిల్లా ఉండ్రాజవరం మండలం వెలగదురు గ్రామ పరిసర ప్రాంతాలలో పురాతన పండూరివారి మామిడి చెట్టు ఉండేది. దీని ఆవిర్బావం గురించి చాలా కథనాలు ఉన్నాయి. ఒక కథనం ప్రకారం దొంగలు ఒక ఉద్యానవనం నుండి మామిడి కాయను దొంగిలించి వెలగదురు ప్రాంతంలో టెంకను పాతారు. ఆ తల్లి చెట్టు మరణించే సమాయానికి దాని నుండి చాలా అంట్లు కట్టుట జరిగింది. ఉభయ గోదావరి జిల్లాల్లో నేటికీ రాజులు తమ రాయల్టీ నిలబెట్టుకోవడానికి ఇతరులకు పంచిబెట్టుకుంటారు. అయితే పండూరివారి మామిడి రకం పుట్టు పూర్వోత్తరాలు, నామ ధేయ పూర్వోత్తరాలు మాత్రం లభ్యం కాలేదు.

## ప్రస్తుత పరిస్థితి

ఇటీవల పండూరివారి మామిడి జాతి అంతరించిపోవుచున్నది. అయితే ఈ జాతిని కాపాడటం కోసం ఫారెస్టు డిపార్టుమెంట్ వారు జాగ్రత్తలు తీసుకుంటున్నారు, తూర్పుగోదావరి జిల్లా కడియపులంకలో నర్సరీల వారు పండూరివారి మామిడి అంట్లను కట్టి అమ్ముతున్నారు. అంట్ల విధానం (గ్రాఫ్టింగ్ ) వల్ల నేడు ఉభయ గోదావరి జిల్లాలలో చాలా చోట్ల పండూరివారి మామిడి చెట్లు విస్తరించాయి..

అలాగే కృష్ణాజిల్లా గుడివాడ ప్రాంతానికి దగ్గరలో గల స్టెర్లిన్ బయో రెమెడీస్ కంపెనీ వారి స్థలంలో ఒక పండురివారి మామిడి చెట్టు కాయలు కాస్తుంది...

## ఇంకా చదవండి
*ఆంధ్ర క్షత్రియులు
*మామిడి

## బయట లింకులు
*https://web.archive.org/web/20120317132657/http://www.indianherbalcure.com/Antiscorbutic.aspx

వర్గం:మామిడి
బ్రహ్మ జెముడు

**బ్రహ్మజెముడు** ఔషధ మొక్క. ఇది నీటి ఎద్దడిని తట్టుకుని ఇసుక నేలల్లో 10 నుంచి 20 అడుగుల ఎత్తు పెరుగుతుంది.

సాధారణంగా వీటిని ఎడారి మొక్కలు అంటారు. ఇవి నీటిని తమ కాండంలో నిల్వ వుంచుకునే శక్తి గలవి.

ఈ మొక్కలకు ముళ్లు ఎక్కువగా ఉంటాయి. అందువలన వ్యవసాయ పంట రక్షణ కొరకు వీటిని పొలం చుట్టూ కంచెగా పెంచుతారు.

## ఆయుర్వేదం
మంచి పసుపు కొమ్ములను బ్రహ్మ జెముడు చెట్టు మొదట్లో గుచ్చి 3 రోజులు నానబెట్టి తరువాత ఎండ బెట్టాలి.మల్లి బ్రహ్మజెముడు మొదట్లో గుచ్చి 3 రోజులు ఉంచి తీసి ఎండా బెట్టాలి.

ఇలా 7సార్లు చేసిన తరువాత ఆ పసుపు కొమ్ము ను నీటితో అరగ తీసి ఆ గంధాన్ని పైన లేపనం చేస్తూ ఉంటె బొల్లి ,మేహపోడల మచ్చలు , ఇంకా సకల చర్మ వ్యాధులు పోతాయి.

## సామెతలు
గోవు పాలు వదలి బ్రహ్మ జెముడు పాల కోసం వెళ్లినట్లు

## ఇవి కూడా చూడండి
* నాగజెముడు
* భారతీయ నాగ జెముడు

## బయటి లింకులు

వర్గం:కాక్టేసి
తిరుమల శ్రీవారి అన్నదాన నిలయం

thumb|తిరుమల శ్రీవారి ఆలయం
తిరుమలలో శ్రీవారి అన్నదాన నిలయాన్ని ఏప్రిల్ 6, 1985న అప్పటి ముఖ్యమంత్రి స్వర్గీయ నందమూరి తారక రామారావు ప్రారంభించారు. దీనిని శ్రీ వెంకటేశ్వర నిత్య అన్నదానం కాంప్లెక్స్ అని అంటారు.

భారత రాష్ట్రపతి జూలై 7, 2011న మరొక శ్రీవారి నూతన అన్నదాన నిలయాన్ని ప్రారంభించారు. దీనిని శ్రీ తరిగొండ వెంగమాంబ నిత్య అన్నదాన కాంప్లెక్స్ అని అంటారు.

## శ్రీ వెంకటేశ్వర నిత్య అన్నదానం
thumb|మాతృశ్రీ తరిగొండ వెంగమాంబ నిత్యాన్నదాన పథకము తిరుమల తిరుపతి దేవస్థానం

## శ్రీ తరిగొండ వెంగమాంబ నిత్య అన్నదాన కాంప్లెక్స్
మాతృశ్రీ తరిగొండ వెంగమాంబ నిత్య అన్నదాన కాంప్లెక్స్ ను నూతనంగా తిరుమలలో నిర్మించారు. దీని నిర్మాణానికి సుమారు 35 కోట్ల రూపాయల ఖర్చయింది. ఈ అన్నదాన కాంప్లెక్స్ నిర్మాణానికి దాతల నుంచి విరాళాలను స్వీకరించారు.

దీనిని భారత రాష్ట్రపతి జూలై 7, 2011న ప్రారంభించారు. ఈ భవనంలో గల రెండు అంతస్తులలో నాలుగు పెద్ద భోజనశాలలు ఉన్నాయి. ఒక్కొక్క భోజనశాలలో ఒకేసారి వెయ్యి మంది కూర్చుని తినగలిగే సౌకర్యం ఉంది.

ప్రతిరోజు 12 గంటల పాటు అన్నదానం జరపబడే ఈ కాంప్లెక్స్ లో సుమారు వెయ్యి మంది సిబ్బంది పనిచేస్తున్నారు. ప్రతిరోజు 70 వేల మంది భక్తులకు అన్నదానం చేయగల సామర్థ్యం ఈ కాంప్లెక్స్ లో ఉంది.

వీరికి సరిపడ భోజనంతో పాటు ప్రతిరోజు అదనంగా ఎనిమిది వేల రొట్టెలను ముద్ద పప్పుతో పాటు అందిస్తున్నారు. అత్యాధునిక యంత్రాల ద్వారా రొట్టెలను తయారు చేస్తున్నారు.

ఈ యంత్రం ప్రతి గంటకు రెండు వేల రొట్టెలను తయారు చేయగల సామర్థ్యాన్ని కలిగి ఉంది.

## మూలాలు
వింత మొక్కలు

333px|thumb|కొన్ని సంవత్సరాల పాటు జీవించే ఈ చిత్రంలోని కలబంద చెట్టు తన జీవితకాలంలో ఒకే ఒక్కసారి పుష్పించి అంతటితో అంతరిస్తుంది. మామూలుగా ఐదు అడుగులు ఉండే ఈ చెట్టు పూతకు వచ్చినప్పుడు ఇరవై అడుగుల పైన పెరిగి పై భాగాన పుష్పిస్తుంది.

## నేలలో దుంప రూపంలో ఆహారాన్ని దాచుకునే మొక్కలు
చిలగడ దుంప, బంగాళ దుంప

## చెట్టు మీదనే మొలకెత్తి చెట్ల పైనే పెరిగే చెట్లు
ఎంతో పెద్దవిగా పెరిగే మఱ్ఱి, రావి చెట్లు కూడా ఒక్కోసారి ఏ చెట్టు మీదనో పెరగటం ప్రారంభిస్తాయి. ఆ తర్వాత క్రమ క్రమంగా వేళ్ళను నేలలోనికి దింపి పాతుకు పోతాయి.

## నేలకింద దాక్కుని అర్ధాంతరంగా ఊడి పడే కాయలు గింజలు లేని మొక్కలు
ఇలాంటివే పుట్ట గొడుగులు ఇవీ మొక్కలే. చిన్నవిగా ఉండటాన, మిగిలిన మొక్కల్లాగ కనిపించక పోవటాన, వీటిని అసలు మొక్కలనే అనుకోరు.

ఈ జాతి మొక్కల్లో ఒకటైన ట్రఫుల్స్ రకం పుట్టగొడుగులు నేలలోపలే పెరిగి, వ్యాపించి, పుష్పిస్తాయి. నేలమీదకు కనిపించకపోవటాన ఇవి పెరిగినట్లు, పుష్పించినట్లు, అసలు ఉన్నట్లే ఎవరికీ తెలియదు.

## నీళ్ళలో దాక్కునే మొక్కలు
నాచు, పాచి మొక్కలు , తామర, బుడగ తామరలు నీళ్ళల్లో తప్పిస్తే బయట పెరగవు.

## ఎడారుల్లో పెరిగే మొక్కలు
బ్రహ్మజెముడు, నాగజెముడు, సర్వి లాంటి మొక్కలు ఇసుక నేలల్లో పెరుగుతాయి.

## కంటికి కనిపించనివి మొక్కలు
పెరుగు తోడుకునేది సూక్ష్మజీవుల వల్లనే. ఆహార పదార్ధాలను తడి తగిలే చోట నాలుగు రోజులు ఉంచితే చెడిపోయి వాసన పట్టేది ఇవి పెరగటానే. నీళ్ళు తగిలితే పచ్చళ్ళ మీద, బ్రెడ్ మీద పట్టే బూజు కూడ ఈ మొక్కల వలనే. ఈచిన్న మొక్కలు కొన్ని పెద్ద మొక్కలపై పెరగటం వల్లనే ఆ మొక్కలకు తెగుళ్ళు పడతాయి. కల్లు కుండల్లో నుండి నురుగు వచ్చేది వాటిలో ఒక రకం మొక్క పెరగటం వల్లనే. మనకు మందుల్ని అందించే "పెనిసిలియం" కూడ ఈ మొక్కల్లో ఒకటే. ఇలాగే మనకు ఉపయోగ పడేవి, హాని కలిగించేవి ఎన్నెన్నో చిన్న మొక్కలయిన సూక్ష్మజీవులు ఉన్నాయి.

## ఆకాశాన్ని అంటే చెట్లు
సెకోయియా చెట్లు, యూకలిప్టసు చెట్లు కొన్ని ప్రాంతాలలో మూడువందల అడుగుల పొడవు పెరుగుతాయి.

## పడిపోకుండా ఊడల రూపంలో కొత్త కాండాన్ని తయారు చేసుకునే చెట్లు
మర్రిచెట్టు

## లావెక్కే చెట్లు
ఎక్కువగా ఆఫ్రికాలో కనిపిస్తాయి ఇలాంటి చెట్లు. డెబ్బై అడుగులు ఎత్తు పెరిగే బెబిల్ అనబడే చెట్లు 25 అడుగుల లావెక్కుతాయి.

## బయటి లింకులు
*మన చుట్టూ వింత మొక్కలు

వర్గం:వృక్ష శాస్త్రము
సన్న జెముడు

**సన్న జెముడు** ఒక ఔషధ మొక్క. దీని శాస్త్రీయ నామం Euphorbia tirucalli. దీనిని **మంచి జెముడు, కంచి జెముడు** అని కూడా అంటారు. ఇవి సుమారు 20 అడుగుల ఎత్తు పెరుగుతాయి.

ఈ చెట్టు మొత్తం కూడా మాను నుంచి చివరల వరకు లావు పుల్లలు, సన్నని పుల్లలుగా పెరుగుతుంది. ఈ చెట్టుకు మామూలు చెట్లకు ఉన్నట్టు ఆకులు ఉండవు.

## ఆయుర్వేదం

## గ్యాలరీ

File:Euphorbia tirucalli (YS) (1).jpg|
File:Euphorbia tirucalli (YS) (2).jpg|
File:Euphorbia tirucalli (YS) (3).jpg|
File:Euphorbia tirucalli (YS) (6).jpg|
File:Euphorbia tirucalli (YS) (7).jpg|
File:Euphorbia tirucalli (YS) (9).jpg|
File:Euphorbia tirucalli (YS) (10).jpg|
Image:EuphorbiaTirucalliPlant.jpg|Euphorbia tirucalli
Image:EuphorbiaTirucalli.jpg|Euphorbia tirucalli 'Sticks-on-fire'


## ఇవి చూడండి

## బయటి లింకులు

వర్గం:యుఫోర్బియేసి
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
భారతీయ నాగ జెముడు

**భారతీయ నాగజెముడు** లేదా **నాగజెముడు ఫికస్ ఇండికా** కాక్టేసి కుటుంబానికి చెందిన పుష్పించే మొక్క. ఇది సుదీర్ఘకాలంగా కొన్ని దేశాలలో ఆహార ఉత్పత్తి కోసం పండించబడుతున్న ముఖ్యమైన వ్యవసాయ మొక్క. 

దీని వృక్ష శాస్త్రీయ నామం Opuntia ficus-indica. ఇవి ఎక్కువగా ఇసుక ప్రాంతాలలో పెరుగుతుంటాయి. వీటి కాండం ఆకు రూపాన్ని కలిగి ఉంటుంది. ఇవి తక్కువ నీటితో ఎక్కువకాలం బతుకుతాయి. 

ప్రపంచం మొత్తం మీద ఎండిన, సారహీనమైన, నిర్జల, ఎడారి వంటి అన్ని నేలలో ఇది పండుతుంది. ఈ మొక్క సుమారు 12 నుంచి 16 అడుగుల ఎత్తు పెరుగుతుంది.
ఈ మొక్క యొక్క మూలాలు మెక్సికో కు చెందినవిగా భావిస్తున్నారు.

## పండు
నాగజెముడు ఫికస్ ఇండికా మొక్క యొక్క కాయ ఆకు పచ్చరంగు నుండి బాగా మగ్గిన తరువాత ఎరుపు రంగుకు మారుతుంది. 

బాగా మగ్గిన పండ్లను అతి జాగ్రత్తగా దాని పైన ఉన్న తోలును వలచి లోపలి కండను నములుతూ విత్తనాలను అతి జాగ్రత్తగా ఊసివేస్తారు.

## భయం
నాగజెముడు ఫికస్ ఇండికా మొక్క చాలా భయంకరంగా అనేక ముళ్ళను కలిగి ఉంటుంది. అదికాక ఇది నాగ అనే పేరును కలిగి ఉంది.

నాగుపాము పడగ విప్పినపుడు తల భాగం ఏ ఆకారంలో ఉంటుందో ఈ చెట్టు కాండం మొత్తం అదే పద్ధతి లో ఉంటుంది. అందుకే ఈ రకం మొక్కలను నాగజెముడు అని అంటారు.

## తీసుకోవాలసిన జాగ్రత్తలు
ఈ మొక్క యొక్క పండ్లను తినాలనుకునే వారు పెద్దల సలహాను తీసుకోండి. ఈ చెట్లు వుండే ప్రాంతాలలో చీకుగా ఉన్నందువలన పాములు సంచరిస్తుంటాయి.

ఈ చెట్టుంతా ముళ్ళతో ఉంటుంది. చాలా జాగ్రత్తగా పండును తీసుకోవాలి. ఈ పండుకు కూడా వందల సంఖ్యలో అనేక చిన్న ముళ్ళుంటాయి. ఈ ముళ్ళను ఏ మాత్రం కొంచెం తగిలినా అనేక ముళ్ళు గుచ్చుకుంటాయి.

ఈ పండుకు ఉండే కనిపించి కనిపించని సన్నని ముళ్లు అవేమి చేస్తాయిలే అని ఆజాగ్రత్తగా ఉన్నప్పుడు అనేక ముళ్ళు గుంచుకుని విపరీతమైన చురుకును కలుగజేస్తాయి.

ఈ పండును తినడం అనేక సమస్యలతో కూడుకున్నందు వలన ఈ పండును తినడం కన్నా ఊరకుండడం మేలు లేదా తినకూడదనే అభిప్రాయం భారతదేశంలోని అన్ని ప్రాంతాలలో ఉంది.

## గ్యాలరీ

File:Opuntia ficus-indica seed (2).JPG|కడిగిన విత్తనాలు
File:Opuntia ficus-indica (5).JPG|పూలు, పచ్చికాయలు, పండుకాయలు
File:Opuntia ficus-indica (6).JPG|మనకు ఈ మొక్కలు 3 నుంచి 6 అడుగుల ఎత్తు పెరిగినవే ఎక్కువగా కనిపిస్తుంటాయి.


## ఇవి కూడా చూడండి
* నాగజెముడు
* బ్రహ్మ జెముడు

## మూలాలు

వర్గం:కాక్టేసి
నూనెలను పరీక్షించడం

వంటనూనెలలో వుపయోగించు ఖాద్య తైలాలు, పారిశ్రామిక వినియోగానికై వాడు నూనెలను (పంట) మొక్కలనుండి లభించు నూనెగింజలనుండియు కొన్నిరకాల చెట్లగింజలనుండి (వేప, కానుగ, సాల్, ఇప్ప వంటివి) ఉత్పత్తిచేయుదురు.వంటనూనెలుగా ఉపయోగించు నూనెలకు ఉండవలసిన కొన్ని భౌతిక రసాయనిక లక్షణాలు, ధర్మాలను నిర్ధేశించడం జరిగింది.భారతదేశంలో బ్యూరొ ఆఫ్ ఇండియన్ స్టాండర్డ్స్ (BIS గతంలో ISI) నూనెలకై కొన్ని ప్రమాణాలను (Standards) నిర్ణయించింది.ప్రభ్యుత్వ ఆధీనంలోని ఆహర మంత్రిత్వశాఖలోని కొన్ని శాఖలు నూనెలపై పరివేక్షణ, నియంత్రణ అధికారాలను కలిగి ఉన్నాయి.BIS వారు నూనెలను పరీక్షించుటకై పరీక్ష విధాలను కూడా పుస్తకరూపంలో ప్రకటించారు. అమెరికాలో మరికొన్నిదేశాలలో AOCS (American oil chemists society) వారు రూపొందించిన ప్రకారం నూనెలను పరీక్షించెదరు.అలాగే అన్ని దేశాలలోను నూనెలను పరీక్షించు పద్ధతులను రూపొందించారు.అయితే ప్రాథమికంగా ఎవోఒకటొ, రెండో మార్పులు తప్ప అన్ని నూనెలపరీక్షించు పద్ధతులన్ని ఇంచుమించు ఒకే రకంగా ఉన్నాయి.

ముడి వంటనూనెలను (crude edible oils) ఉత్పత్తి చేయు పరిశ్రమలు, ముడి వంటనూనెలను కొనుగోలుచేసి రిపైండ్‍నూనెలను ఉత్పత్తి చేయు పరిశ్రమలవారు, తవుడు, సోయా, సాల్‍సీడ్, ఆయిల్ కేకులనుండి సాల్వెంట్ ఎక్సుట్రాక్షన్ పద్ధతిలో నూనెలను ఉత్పత్తి చెయ్యు పరిశ్రమలన్నియు స్వంత నాణ్యత నియంత్రణ ప్రయోగశాల (Quality control laboratory) లను కలిగివుండి, తాము ఉత్పత్తిచేయు, కొనుగోలు చేయు నూనెలను ఈ లాబొరెటరిలలో పరీక్షించెదరు. ఒకవేళ కొనుగోలుదారునికి, అమ్మకదారునికి విభేదాలొచ్చిన ప్రవేట్ లాబ్ లలోలేదా ప్రభుత్వ అనుభంద ప్రయోగశాలలో పరీక్షలుచేయించెదరు.

## నూనెల నాణ్యత,ధర్మాలను నిర్ణయించుటకు చేయు పరీక్షలు

ముఖ్యంగా ఈ దిగువ పెర్కొన్న పరీక్షలను అధికంగా చేయుదురు.

1.నూనెలోనితేమశాతం

2.నూనెలోని కరుగని మలినాలశాతం

3.నూనెలోని ఫ్రీఫ్యాటి ఆమ్లశాతం

4.నూనె విశిష్ణ గురుత్వం

5.నూనె ద్రవీభవన స్ధానం

6.నూనె లోని అన్ సపొనిఫియబుల్ మాటరు

7.నూనెలో సపొనిఫికేసను విలువ

8.నూనెలో ఐయోడిన్ విలువ

9.నూనె రంగు

10.నూనెలోని వ్యాక్సు శాతం

11.నూనెలోని గమ్స్ శాతం

12.నూనె యొక్క పెరాక్సైడ్ విలువ

13.నూనె వక్రీభవ గుణకం (Refractive Index)

పైన పెర్కొన్న పరీక్షలే కాకుండగా నూనెలలో కల్తిని గుర్తించుటకై స్వచ్ఛత (purity) నిర్ధారణ పరీక్షలు కూడా ఉన్నాయి.

వర్గం:నూనెలు
నూనెలోని తేమ శాతం

ఈ పరీక్షా విధానాన్ని నూనెగింజల నుండి నూనెతీయు మిల్లులలో,అలాగే అయిల్ కేకు(oil cakes)లనుండి నూనె తీయు సాల్వెంటు ప్లాంటు పరిశ్రమల్లోని ప్రయోగశాలల్లో నిర్వహిస్తారు
## నూనె లోని తేమను నిర్ణయించు పద్ధతులు/పరీక్షలు

నూనె లోని తేమశాతాన్ని మూడు పద్ధతులలో చెయ్యుదురు.

**1.ఎయిర్ ఒవన్(oven) విధానం.**

**2.హట్ ప్లేట్ విధానం**

**3.డిస్టిలేసన్ విధానం.**

### ఎయిర్ ఒవన్ విధానం

తేమను నిర్ణయించు విధానాన్ని నూనె గింజలలోని తేమశాతంను నిర్ణయించు పద్ధతిలోనే చెస్తారు.ఇక్కడ నూనె గింజ లకు బదులు నూనెను పెట్రిడిష్‍లో తీసుకొవాలి.అయితే పెట్రి డిష్ లో నూనెను వేయుటకు ముందు నూనెను బాగా కలిపి ఆ తరువాత పెట్రి డిష్ లో పోసి, తూచాలి. మిగతా ప్రయోగ విధానం, ఇక్వెసన్ ఫార్ములా రెండింటికి సమానం.

### హట్‍ప్లేట్(hot Plate) విధానం
ఈ పద్ధతిలో పరీక్షించవలసిన నూనెను ఒక బీకరులో తీసుకొని, హట్‍ప్లెట్ మిద వేడిచేస్తూ, గాజుకడ్డితో కలియతిప్పుచు, నూనెలోని తేమను తొలగించెదరు.ఈ పద్ధతిలో నూనెలోని తేమశాతాన్ని కొద్ది నిమిషాలలోనే (25-30నిమిషాలు) నిర్ణయించవచ్చును.ఎయిర్ ఒవన్ పద్ధతిలో 3-4 గంటల సమయం పట్టును.అయితే ఈ విధానంలో తుది పరీక్ష విలువలో ఖచ్చితత్త్వం కొద్దిగా తక్కువ.త్వరగా నూనెలోని తేమ శాతం అందాజుగా తెలుసుకొనుటకు పనిచేయును.

**పరికరాలు **
1.గాజుబీకరు:100-150మి.లీ.కెపాసిటి ఉంది.

2.గాజు కడ్డి

3.డెసికెటరు

4.విద్యుతో పనిచేయు హాట్‍ప్లేట్

5.ఎనలైటికల్ బాలెన్స్

**పరీక్షించు విధానం**

శుభ్రమైన, పొడిగా వున్న 100-150 మి.లీ.ల గాజు బీకరును ఒక గాజు కడ్డితో సహ తీసుకొని, తూచి వాటి భారాన్ని నమోదు చేయాలి.పరీక్షించవలసిన నూనెను బాగా కలియబెట్టి అందునుండి దాదాపు 10 గ్రాం.ల వరకు నూనెను బీకరులో వేసి, తూచి భారాన్ని నమోదు చెయ్యాలి.బీకరును హట్‍ ప్లేట్ మీద వుంచి,హీటరును ఆన్ చెయ్యాలి.గాజు కడ్డితో బీకరులోని నూనెను కలియబెట్టుచు నూనెను 120 డిగ్రీలవరకు వేడి చెయ్యాలి.మొదట బీకరులోని నూనె నుండి తేమ చిన్న గాలిబుడగలవలె తయారై నూనె ఉపరితలం చేరును.నూనెనుండి పూర్తిగా బుడగలు రావడం ఆగేవరకు నూనెను వేడిచేస్తూ, గాజుకడ్డితో నూనెను కలియబెట్టుచూ వుండాలి.కలియబెట్టునప్పుడు నూనె బయటకు చిందకుండ జాగ్రత్తగా కలియ బెట్టాలి.గాలి బుడగలు రావడం ఆగిపొగానే నూనెను వేడి చెయ్యడం నిలిపి వేసి బీకరును గాజుకడ్డితో సహా డెసికెటరులో వుంచి చల్లార్చాలి.చల్లారిన బీకరును బయటకు తీసి, ఎనలైటికల్ బాలెన్స్ లో తూచి భారాన్ని నమోదు చేయాలి.

### తేమ శాతం సమీకరణం
    = \frac{(W1-W2) X 100}{W1-W}

**వివరణ **

W=ఖాళి బీకరు+ గాజుకడ్ది బరువు.గ్రాం.లలో

W1=పరీక్షించు నూనె+బీకరు+గాజుకడ్డి బరువు, గ్రాం.లలో

W2=హట్‍ప్లెట్ మీద వేడి చేసిన తరువాత నూనె+ బీకరు+ గాజుకడ్ది బరువు, గ్రాం.లలో

## పొటొ గ్యాలరి

## మూలాలు/ఆధారాలు

*B.S.684:1958 Methods of Anylysis Of Oils And Fats.British Standards Institution.

వర్గం:వ్యవసాయ వుత్పత్తుల పరీక్షలు
సాళ్లు

thumb| సాళ్ల పద్ధతిలో మొలచిన వేరుశనగ మొక్కలు
పొలాలలో మొక్కకు మొక్కకు మధ్య ఉండవలసిన దూరం కొరకు ఒక క్రమ పద్ధతిలో నాటిన వరుస క్రమాన్ని సాళ్లు అంటారు. సాలు - ఏకవచనము, సాళ్లు .. బహువచనము.

సాళ్ల పద్ధతి ప్రకారం నాటిన మొక్కల మధ్య దూరం పొడవు, వెడల్పులు సమానంగా ఉంటాయి. మొక్కలు, పైర్లను సాళ్లలో నాటుట వలన అనేక ఉపయోగాలు ఉన్నాయి.

వరి, మొక్కజొన్న వంటి పైర్లను చాలా దగ్గర, దగ్గర నాటవలసి ఉంటుంది. సరైన వరుస క్రమంలో నాటని ఇటువంటి పైర్లలో అడుగు పెట్టడం చాలా కష్టం. అనేక కారణాల దృష్ట్యా పొలంలో నడువవలసి ఉంటుంది.

అనేక ఉపయోగాలున్న కారణంగా కొంచెం కష్టమైనప్పటికీ ఖర్చును భరించి, సమయాన్ని వెచ్చించి ప్రతి రైతు తన పొలంలో సాళ్ల పద్ధతిలో నాటేందుకు వీలున్న ప్రతి పంటను సాళ్ల పద్ధతిలో నాటుతున్నారు.
## ఉపయోగాలు
ఒక వరుస క్రమంలో వరి వంటి పైర్లను నాటుట వలన కలుపును సులభంగా గుర్తించి కలుపును తీసివేయడానికి ఈ సాళ్ల విధానం ఉపయోగపడుతుంది.

ఎరువులు వేయడానికి పురుగుమందులు చల్లడానికి చిన్న చిన్న పైర్లలో ఈ సాళ్ల విధానం ఉపకరిస్తుంది. అంతేకాక పని సులభంగా తొందరగా పూర్తవుతుంది.

మామిడితోటల వంటి పెద్ద పెద్ద తోటలలో మొక్కకు మొక్కకు మధ్య సరైన దూరం ఉండుట వలన ట్రాక్టర్ వంటి యంత్రాలతో దున్నటానికి పురుగు మందులు చల్లడానికి ఉపకరించడమే కాక పని తొందరగా పూర్తవుతుంది.

ఈ పద్ధతిలో నాటిన పంటలు వేసిన ఎరువును వృద్ధా కాకుండా తొందరగా సమంగా స్వీకరిస్తాయి. ఎందువలన అంటే వాటిని వేసే వ్యక్తి ఈ సాళ్ల విధానం వలన ఆ మొక్కకు అందుబాటులో ఎరువును వేయగలుగుతాడు.

మొక్కలకు లేదా చెట్లకు నీరును సాళ్ల పద్ధతిలో పెట్టుట వలన మొక్కలకు అవసరమైనంత నీరును సులభంగా తొందరగా పారించగలుగుతారు.

వర్గం:వ్యవసాయం
వర్గం:వ్యవసాయ పద్ధతులు
నూనెలోని కరుగని మలినాలశాతం

ఈ పరీక్షా విధానాన్ని నూనెగింజల నుండి నూనెతీయు మిల్లులలో, అలాగే అయిల్ కేకు (oil cakes) లనుండి నూనె తీయు సాల్వెంటు ప్లాంటు పరిశ్రమల్లోని ప్రయోగశాలల్లో నిర్వహిస్తారు.

## నూనెలోని కరుగని మలినాల శాతం నిర్ణయించుట
నూనె గింజలనుండి నూనెలను ఉత్పత్తి చేయునప్పుడు కొన్నిమలినాలు నూనెతో పాటు చేరును.అవి ద్రవ, ఘన రూపంలో వుండును. ద్రవరూపంలోని మలినాలు తేమ వంటివి. ఘనరూపంలోని, నూనెలో కరుగని మలినాలు సాధారణంగా విత్తానాలతోపాటు వచ్చిన మట్టి చిన్న ఇసుక రేణువులు, విత్తన కణభాగాలు వుంటాయు.ఇలాంటి నూనెలో కరుగని మలినాలను (oil insoluble impurities) ఫిల్టరు ప్రెస్ లో ఫిల్టరుచెయ్యడం ద్వారా తొలగించెదరు.

ఈ విధానంలో మొదట నూనెను వేడి కిరోసిన్లో కరగించి ఫిల్టరుపేపరులో (వడబోత కాగితం) వడబోయటం జరుగును.మలినాలు ఫిల్టరుపేపరు మీద వుండిపోవును.ఇప్పుడు ఫిల్టరుపేపరుకు అంటుకు వున్న నూనెను తొలగించుటకై పలుదపాలుగా పెట్రొలియం ఈథరుతో వాషింగ్స్ ఇచ్చి, ఫిల్టరు పేపరును ఎయిర్ ఒవన్‌లో డ్రై చేసి, చల్లార్చి, తూచి దాని భారాన్ని నమోదు చేయుదురు. ఫిల్టరుపేపరు మీదవున్న పదార్థమే నూనెలో కరుగని మలినాలు.

### పరికరాలు
1.వాట్‍మాన్ ఫిల్టరు పేపరు.నెం.1

2.ఫిల్టరింగ్ ఫన్నల్, గాజుది.80మి.మీ.వ్యాసం ఉంది.

3.ఫిల్టరింగ్ ఫ్లాస్కు లేదా బీకరు లేదా కొనికల్ ఫ్లాస్కు.

4.ఎనలైటికల్ బాలెన్స్.

5.డెసికెటరు.

### రసాయన పధార్దాలు
1.కిసొసిన్ గ్రేడ్ 1, రంగులేని BIS:1439:1959 స్పెసిఫికెసన్సుకు అనుగుణ్యంగా వుండాలి.

2.పెట్రొలియం ఈథరు:సాల్వెంట్ గ్రేడ్, బాయిలింగ్ పాయింట్ 60/80 0C.BIS:1745-1961 స్పెసిఫికెసన్సుకు అనుగుణ్యంగా వుండాలి.
### విధానం

ముందుగా నూనెను 1050C ఉష్ణోగ్రతలో వున్న ఎయిర్‌ఒవన్ లో వుంచి నూనెలోని తేమను తొలగించాలి.ఆ తరువాత నూనెను డెసికెటరులో వుంచి చల్లబరచవలెను.ఒవన్‌లో అంతకు ముందే డ్రై చేసిన ఫిల్టరుపేపరును తూచి, దాని కచ్చితమైనభారాన్ని నమోదు చేయాలి.ఈ ఫిల్టరుపేపరును స్టాండుకు బిగించిన గాజుఫన్నల్ (గరాటు) లో అమర్చవలెను.సాధారణంగా ఫిల్టరుపేపరును మూడు మడతలు ఒకవైపు, ఒక మడత మరోవైపుకు వచ్చెలా మడచి ఫన్నల్‌లో వుంచాలి.100 మి.లీ.ల బీకరులో 10-12 గ్రాం.ల వరకు బాగా కలియబెట్టిన నూనెనుతీసుకొని, తూచి దాని భారాన్ని నమోదు చెయ్యాలి.ఇప్పుడు 40 మిలీ.వరకు వేడి కిరొసిన్‌ను తీసుకొని బీకరులోని నూనెకు చేర్చి బాగా కలిపి, నూనె అంతయు కిరొసిన్‌లో కరిగేటట్లు చెయ్యాలి.ఇప్పుడు బీకరులోని నూనె, కిరొసిన్ మిశ్రమాన్ని జాగ్రత్తగా ఫన్నల్‌లోని ఫిల్టరు పేపరులో వెయ్యాలి.ఫన్నల్ దిగువన ఒక బీకరు/కొనికల్ ఫ్లాస్కును వుంచినచో ఫిల్టరు అయ్యిన మిశ్రమద్రవం అందులో కలెక్ట్/జమ అగును. ఫిల్టరుపేపరునుండి కిరొసిన్+నూనె మిశ్రమం ఫిల్టరు పేపరునుండి పూర్తిగా దిగిపొయ్యాక, ఇప్పుడు ఫిల్టరు పేపరు చే శోషింపబడిన నూనె+కిరొసిన్‌ను తొలగించుటకై పెట్రొలియం ఈథరు వాషింగులు 4-5 దపాలు ఇచ్చి ఫిల్టరు పేపరు ఆయిల్ ఫ్రీ అయ్యేటట్లు చెయ్యాలి.ప్రతి సారి 20-30మి.లీ.పెట్రొలియం ఈథరు వాషింగ్ ఇవ్వాలి. ఫిల్టరు పేపరు నుండి నూనె మొత్తం తొలగింపబడినదని నిర్దారణ అయ్యాక, ఫిల్టరుపేపరును జాగ్రత్తగా మడచి, ఎయిర్ ఒవన్‌లో వుంచి డ్రై చెయ్యాలి.ఫిల్టరు పేపరు డ్రై అయ్యాక బయటకు తీసి, డెసికెటరులో చల్లార్చి, బాలెన్స్ లో తూచి, భారాన్ని నమోదు చెయ్యాలి.

### సమీకరణ
    = \frac{(W1-W) X 100}{M}.

**వివరణ **

M=పరీక్షకై తీసుకున్న నూనె భారం, గ్రాం.లలో

W= ఖాళి ఫిల్టరు పేపరుభారం, గ్రాం.లలో

W1=ఫిల్టరు పేపరు+పేపరు మీద జమ అయ్యిన మలినాలు, గ్రాం.లలో

## మూలాలు/ఆధారాలు

*B.S.684:1958 Methods of Anylysis Of Oils And Fats.British Standards Institution.

వర్గం:వ్యవసాయ వుత్పత్తుల పరీక్షలు